alexandrainst/scandi-wiki huggingface dataset:
Hersekneset

Hersekneset (tyrkisk Hersek burnu) er eit nes i Tyrkia. Det ligg i distriktet Altınova i provinsen Yalova. Det vender nordover mot İzmitbukta som er ein del av Marmarahavet. Breidda til bukta på nordenden av Hersekneset er berre 3 km, medan det elles er kring 9 km breitt. 

Neset var strategisk viktig og den romerske keisaren Konstantin I grunnla derfor her byen Helenopolis. Under det første krosstoget, slo seldsjukkane under sultan Kılıç Arslan I folkekrosstoget i slaget ved Civetot nær Helenopolis. Det var òg ved Hersekneset at Det osmanske riket (då berre eit fyrstedøme) erklærte seg sjølvstendig. Den 27. juli 1302 sigra den osmanske armeen over austromarane, som prøvde å stoppe kringsetjinga av byen Nikea (dagens İznik), i slaget ved Koyunhisar.
Etter dette slaget erklærte Osman I sjølvstendet til fyrstedømet sitt. 

Det er planlagd ei bru mellom Hersekneset og Dilovası på den andre sida av bukta. Brua vil verte 3 km lang og korte ned hovudvegen mellom İstanbul og İzmir med 140 km.

Kjelder
Denne artikkelen bygger på «Hersek Headland» frå ,  den 5. august 2012. 
 oppgav desse kjeldene:

Nes i Tyrkia
Marmararegionen
Provinsen Yalova
İnce Burun

İnce Burun eller Avlaka Burnu (Kapp Avlaka) er det vestlegaste punktet i Tyrkia. Det ligg ved Gökçeada (eldre namn på tyrkisk er İmroz og på gresk Ίμβρος eller Imvros), ved inngangen til Sarosbukta nord i Egearhavet.

Kjelder

Denne artikkelen bygger på «İncirburnu, Gökçeada» frå ,  den 5. august 2012.  

Nes i Tyrkia
Geografiske ytterpunkt i Tyrkia
Vestlegaste punkt
Yasonneset

Yasonneset (tyrkisk Yason Burnu) er eit nes ved landsbyane Çaytepe og Çaka (offisielt Aziziye) i distriktet Perşembe i provinsen Ordu i Tyrkia. Namnet kjem frå ein figur frå gresk mytologi, Jason, som var leiar for argonautane.

I antikken stod det eit Jasontempel på neset, som verna siglarane i Svartehavet mot farlege farvatn. Ei kyrkje erstatta seinare tempelet og stod der med same føremål. Den noverande kyrkja på neset vart bygd i 1868 av georgiarar og grekarar som budde i regionen.

Kjelder
Denne artikkelen bygger på «Cape Jason» frå ,  den 5. august 2012. 
 oppgav desse kjeldene: 
Özhan Öztürk. Black Sea: Encyclopedic Dictionary. 2 Volums. Heyamola Publishing. Istanbul. 2005. ISBN 975-6121-00-9.
 

Nes i Tyrkia
provinsen Ordu
Adırøya

Adırøya (tyrkisk Adır Adası) eller Limøya er ei øy i Vansjøen.

Kjelder

Denne artikkelen bygger på «Adır Island» frå ,  den 5. august 2012.  
 

Øyar i Vansjøen
Akça

Akça er ei øy i Tyrkia nær Izmir. Ho er ikkje busett og det er berre buskar på øya. Ho ligg mellom Arapøyane, Yassıca, Çiçekøyane, Körtaşøyane og İncirliøya. Ho ligg utanfor kysten av Urla. 

Det greske namnet på Akça var Nisida Patates.

Kjelder

Denne artikkelen bygger på «Akça» frå ,  den 5. august 2012.  

Øyar i Tyrkia
Akdamar

Akdamar (tyrkisk Akdamar Adası) òg kalla Aght'amar eller Akhtamar, og den nest største av fire øyar i Vansjøen sør i Aust-Anatolia i Tyrkia. Ho er om lag 0,7 km2, og ligg om lag 3 km frå kysten. På vestsida av øya stig ei hard, grå kalksteinsklippe 80 meter opp over vassflata. Dei armensk kyrkje frå 900-talet står på øya og var setet for eit armensk bispedøme frå 1116 til 1895.

Galleri

Kjelder
Denne artikkelen bygger på «Akdamar Island» frå ,  den 5. august 2012.

Bakgrunnsstoff 

 Armenian Religious Service in Tyrkia: Breaking a Taboo in Akdamar
 Information about Akdamar Island from Sacred Sites, Places of Peace and Power

Øyar i Vansjøen
Armenske kyrkjer i Tyrkia
Arkeologiske funn i Tyrkia
Armensk historie
Krisztián Pars

Krisztián Pars () er ein ungarsk sleggjekastar frå Körmend. I 2012-sesongen vart han fyrst europameister i slutten av juni i Helsingfors, fem veker seinare vart han olympisk meister i London.

Medaljar og plasseringar i internasjonale meisterskap
OL 2004 i Athen: Nr 5 med 78,73 m
VM i 2005 i Helsingfors: Nr 7 med 78,03 m
EM 2006 i Göteborg: Nr 6 med 78,34 m
VM 2007 i Osaka: Nr 5 med 80,93 m
OL 2008 i Beijing: Nr 4 med 80,96 m
VM 2009 i Berlin: Nr 4 med 77,45 m
EM 2010 i Barcelona: Bronsemedalje 79,06 m
VM 2011 i Daegu: Sølvmedalje med 81,18 m bakom Koji Murofushi (81,24 m)
EM 2012 i Helsingfors: Gullmedalje med 79,72 m framom Aleksej Zagornij (77,40 m)
OL 2012 i London: Gullmedalje med 80,59 m framom Primož Kozmus (79,36 m)

Hans personlege rekord er 82,49 meter frå eit stemne i 2014.

Kjelder
Denne artikkelen bygger på «Krisztián Pars» frå ,  den 5. august 2012.

Bakgrunnsstoff
 Fakta om Pars på nettstaden til IAAF

Ungarske sleggekastarar
Europameistrar i sleggekast
Olympiske meistrar for Ungarn
Olympiske meistrar i sleggekast
Ungarske deltakarar under sommar-OL 2004
Friidrettsutøvarar under sommar-OL 2004
Ungarske deltakarar under sommar-OL 2008
Friidrettsutøvarar under sommar-OL 2008
Medaljevinnarar under sommar-OL 2012
Ungarske deltakarar under sommar-OL 2012
Friidrettsutøvarar under sommar-OL 2012
Ungarske deltakarar under sommar-OL 2016
Friidrettsutøvarar under sommar-OL 2016
Avşa

Avşa (tyrkisk Avşa Adası) eller Türkeli er ei tyrkisk øy sør i Marmarahavet. I antikken og under Austromarriket vart ho kalla Aphousia (gresk Αφουσία) eller Ophiousa (Οφιούσα) og var ein stad som vart nytta som eksil under austromarane.

Øya ligg i dag i distriktet Marmara i provinsen Balıkesir nordvest i Tyrkia. Ho er eit popluært turistmål, særleg for turistar frå Istanbul. Det lokale innbyggjartalet er kring 2 000, men om sommaren kan det vere opp mot 50 000 menneske på øya.

Ein kan nå øya med båt frå Istanbul, Erdek og Tekirdağ.

Kjelder

Denne artikkelen bygger på «Avşa» frå ,  den 5. august 2012.

Bakgrunnsstoff

Øyar i Marmarahavet
Øyar i Tyrkia
Busetnader i provinsen Balıkesir
Ayvalıkøyane

Ayvalıkøyane er ei øygruppe kring distriktet Ayvalık i Tyrkia i provinsen Balıkesir nordaust i Egearhavet. Det er 22 øyar og mange holmar og skjer, med Cunda, som i dag er ei halvøy, som den største. Berre Cunda og Lale er busett. Cunda og Lale har samband til fastlandet via ei vegfylling. Frå Cunda går det òg ferje frå hovudbyen Alibey til Ayvalık om sommaren.

Bakgrunnsstoff
 Bilete av Cunda (Alibey)
 Ayvalik 

Øyar i Tyrkia
Dei nordegeiske øyane
Naturreservat i Tyrkia
Provinsen Balıkesir
Turistmål i provinsen Balıkesir
Burgazada

Burgazada, Burgazadası eller Burgaz (gresk Αντιγόνη, Antigoni) er den tredje største øya i Kızıl Adalar i Marmarahavet, nær Istanbul.

Ho er offisielt eit nabolag i distriktet Adalar i Istanbul i Tyrkia. Burgaz er ofte nemnd av forfattaren Sait Faik Abasıyanık, som òg bude på øya. I dag er heimen hans eit museum. I 2003 vart Burgaz råka av ein kraftig skogbrann, og mista fire kvadratkilometer med skogområde. 

Øya består av ein enkel ås som måler 2 kilometer på tvers. Demetrius I av Makedonia, ein av etterkomarane til Aleksander den store, bygde ei festning (gresk Pyrgos for borg) her og kalla ho opp etter faren Antigonus I Monophthalmus. Øya tok dette namnet, men vert i dag av tyrkarane generelt berre kalla Burgaz.

Kjelder

Denne artikkelen bygger på «Burgazada» frå ,  den 5. august 2012. 
 oppgav desse kjeldene:
 Burgazada  

Øyar i Marmarahavet
Øyar i Tyrkia
Geografi i Istanbul
Büyük Ada

Büyük Ada (tyder 'stor øy' på tyrkisk, òg kalla Sahip) er den største øya ein kan sjå frå sentrum av Karaburun i İzmir i Tyrkia.

Kjelder

Denne artikkelen bygger på «Büyük Ada» frå ,  den 5. august 2012. 
 oppgav desse kjeldene:

Øyar i Tyrkia
Provinsen Izmir
Büyükada

Büyükada (tyder «stor øy» på tyrkisk; gresk Πρίγκηπος eller Πρίγκιπος, Prinkipos eller Prinkipo) er den største av dei ni såkalla Prinseøyane i Marmarahavet, nær Istanbul, med eit areal på kring 5,4 kvadratkilometer. Ho høyrer offisielt til distriktet Adalar (øyane) i provinsen Istanbul i Tyrkia.

Det låg fleire gresk-ortodokse kloster på Prinkipos (no Büyükada) og dei omliggande øyane.

Eit nonnekloster på øya var eksilstad for dei bysantinske keisarinnene Irene, Eufrosyna, Zoë og Anna Dalassena. Det er nettopp denne serien av fyrstar (prinsar) som gav øya det greske namnet sitt.

Seinare vart òg medlemmar av den ottomanske sultanslekta til tider sendt i eksil til øya. Og etter deportasjonen sin frå Sovjetunionen i februar 1929 oppheldt Lev Trotskij seg fire år på Büyükada.

På 1800-talet vart øyane ein populært feriestad for dei rike i Istanbul, og viktorianske hytter og hus er framleis å skode på hovudøya Büyükada.

I Noreg er det mange som vil assosiere namnet Prinkipos med UKA ved Studentersamfundet i Trondhjem for 1969. UKErevyen Prinkipo vart det året kalla opp etter øya i Marmarahavet.

Kjelder
Denne artikkelen bygger på «Büyükada» frå ,  den 5. august 2012.  
 

Øyar i Marmarahavet
Øyar i Tyrkia
Feriestader i Tyrkia
Turisme i Istanbul
Çarpanakøya

Çarpanakøya (tyrkisk Çarpanak Adası), Ktuts eller Ktouts er ei lita øy i Vansjøen. Ho er i dag ikkje busett, men tidlegare låg det eit armensk kloster her kalla Ktuts. Ruinane av klosteret er framleis synleg.

Kjelder
Denne artikkelen bygger på «Çarpanak Island» frå ,  den 5. august 2012.  
 

Øyar i Vansjøen
Çatalada

Çatalada eller Çatal Ada (tidlegare Volo) er ei tyrkisk øy i Egearhavet, 5 km utanfor landsbyen Turgutreis, vest for Bodrumhalvøya sørvest i Tyrkia. Ho er ei øy med tre kjegleforma åsar og namnet tyder bokstavleg gaffeløya.

Hovudnæringa til øya er turisme, og det er faste båtturar til øya frå fastlandet. Ho er òg ein populær stad for dykking.

Naboøyane er Topan Adası, Çoban Adası og Yassıada.

Kjelder

Denne artikkelen bygger på «Çatalada» frå ,  den 5. august 2012.  

Øyar i Tyrkia
Cundaøya

Cundaøya, òg kalla  Alibeyøya, (tyrkisk Cunda Adası, Alibey Adası) er den største av ei øygruppe, tidlegare kalla Hekatonisa eller Moshonisia på gresk. Ho er ei lita øy nordvest i Egearhavet utanfor kysten av Ayvalık, og ein del av provinsen Balıkesir i Tyrkia, med eit areal på 23 km². Ho ligg 16 km aust for Lésvos i Hellas.

Cunda er knytt til Ayvalık på fastlandet via ei vegfylling. Øya har ein typisk ferieby med buss- og båtsamband til Ayvalık. 

Etter Lausanna-traktaten i 1923 reiste den greske folkesetnaden på øya til Hellas og vart erstatta av muslimar frå Kreta og Lésvos. Det største landemerket på Cunda er kyrkja Taksiarchis, den tidlegare gresk-ortodokse kyrkja på øya.

Galleri

Kjelder

Denne artikkelen bygger på «Cunda Island» frå ,  den 5. august 2012.

Bakgrunnsstoff

Øyar i Tyrkia
Dei nordegeiske øyane
Busetnader i provinsen Balıkesir
Provinsen Balıkesir
Dana Adası

Dana Adası (òg kalla Kargıncık Adası, latinsk Pithyussa) er ei lita øy i Middelhavet utanfor Tyrkia.   

Dana Adası ligg langs sørkysten av Tyrkia i provinsen Mersin. Øya ligg 2,5 km utanfor kysten og sundet mellom øya og fastlandet heiter Kargıcaksundet. Øya er 2,7 km lang og 900 meter på det breiaste. Det høgaste punktet på øya er 250 meter over havet. 

Øya har vore busett sidan romartida. Det er ruinar av få kyrkjer, gravplassar, hus, akvedukter, eit romersk bad og ei hamn på nordsida av øya. Det er òg nokre ruinar kysten av fastlandet på andre sida av sundet, og truleg fungerte desse stadane som kontrollstasjonar.

Kjelder

Denne artikkelen bygger på «Dana Adası» frå ,  den 5. august 2012. 
 oppgav desse kjeldene:

Øyar i Tyrkia
Middelhavsregionen i Tyrkia
Provinsen Mersin
Dolikhiste

Dolikhe eller Dolikhiste (gresk Δολίχη eller Δολιχίστη) er ei øy i provinsen Antalya i Tyrkia, som i dag vert kalla Kekova Adası (eller Kakava på moderne gresk). Dolikhe vart nemnd av geografane i antikken som ei øy langs kysten av Lykia.

Kjelder

Denne artikkelen bygger på «Dolichiste» frå ,  den 5. august 2012.  

Stader i Tyrkia frå gresk antikk
Provinsen Antalya
Øyar i Tyrkia
Lykia
Fener Ada

Fener Ada (tyder 'Fyrøya') er ein del av Foçaøyane i Tyrkia. Øya har ei strand mot Egearhavet.

Kjelder

Denne artikkelen bygger på «Fener Ada» frå ,  den 6. august 2012.  

Øyar i Tyrkia
Foçaøyane

Foçaøyane er ei øygruppe i Izmirbukta i Tyrkia, utanfor byen Foça. Den største øya er Uzunada. Øygruppa består mellom anna av Fener Ada og Incir Ada.

Kjelder

Denne artikkelen bygger på «Foça Islands» frå ,  den 6. august 2012.  

Øyar i Tyrkia
Provinsen Izmir
Kvarven i Bømlo

Kvarven er ein gard på Selsøyo i Fitjarøyane i Bømlo kommune. Han høyrte inntil 1990-talet til Fitjar kommune. Garden grensar til Eidet i aust og Torgjo i nord. I vest ligg Brandasund på Gisøyo, medan øya Vikøyo ligg i sør. 

Garden på øya var opphavleg husmannsplass under Brandasundet og den første husmannen der er nemnd i 1668.

Namn 
Namnet på garden er nytta om eit nes som stikk ut i skipsleia som ferdselen må svinga rundt. Den same tydinga har til dømes Kvarven i Bergen. 

Gardsnamnet vart skrive Qvarven i 1720, Qvarvøen i 1732, Kværnes i 1780, Qværven og Qvarven i 1838, og sidan 1890 Kvarven.

Kjelder 
 

Gardar på Bømlo
Fitjarøyane
Gale på Mars

Gale er eit nedslagskrater på Mars. Det har ein diameter på 154 kilometer, og har eit fjell i midten. Det er namnsett etter den australske astronomen Walter Frederick Gale. Det er estimert at Gale-krateret vart danna for 3,8 til 3,5 milliardar år sidan.

NASA-roveren Curiosity landa i Gale-krateret 6. august 2012.

Kjelder

Bakgrunnsstoff 

Nedslagskrater på Mars
Torgjo

Torgjo er ein gard på Selsøyo i Fitjarøyane i Bømlo kommune. Inntil 1990-åra høyrte garden og øya til Fitjar kommune. I tillegg til Torgjo ligg gardane Eidet i aust og Kvarven på øya. I vest ligg Brandasund og i nord Selbjørnsfjorden.

Historie 
Torgjo er ein av dei eldste gardane på Brandasundsøyane og var i hevd i 1328, men har seinare truleg lege øyde til slutten av 1500-talet, og han vart først nemnd i 1638 i eit festebrev. 

Det har truleg budd folk her i lang lang tid, og det er funne fem steinøkser og ei flintpil på staden.

Namn 
Gardsnamnet kjem truleg av at det har vore ein handelsplass her, t.d. i fisketida. Her har òg vore anna ferdsel gjennom Brandasundet. 

Namnet har vorte skrive Torvett i 1701, Torvet i 1715, Sellisøen eller Torvet i 1723 og Torge i 1890. Namnet vert no skrive Torgjo, medan daglegnamnet er Torjo. Slektsnamnet som kjem frå garden er Torget.

Kjelder 

 

Gardar på Bømlo
Fitjarøyane
POSIX

Portable Operating System Interface (POSIX) er eit operativsystemuavhengig programmeringsgrensesnitt utvikla av IEEE og Open Group. POSIX er standardisert av ISO/IEC/IEEE 9945. POSIX er eit programkodelag mellom operativsystemet og brukarprogramma, som let brukarproggramma kalla opp POSIX-funksjonar, i staden for operativsystemspesifikke funksjonar. Dette gjer at eit brukarprogram kan nyttast på fleire ulike operativsystem, ved å rekompilera det. POSIX vart utvikla for UNIX, men finst òg for fleire andre operativsystem.

Versjonar 
POSIX-standarden har vore revidert og utvida fleire gongar:

 POSIX.1, Kjernetenester (inkludert ANSI C) (IEEE Std 1003.1-1988)
 oppretting og kontroll av prosessar
 interprosessignal
 handsaming av flytkommafeil (SIGFPE)
 handsaming av bussegmenteringsfeil
 handsaming av illegale instruksjonar
 handsaming av bussfeil
 teljeverkhandsaming
 fil- og kataloghandsaming
 røyr
 Standard C-bibliotek
 I/O og port-kontroll

 POSIX.1b, sanntidsutvidingar (IEEE Std 1003.1b-1993) 
 prioritetsallokering
 sanntidssignal
 klokker og telleverk
 semaforar
 meldingar
 delt minne
 synkron og asynkron I/O 
 minnelås

 POSIX.1c, utvida med trådar (IEEE Std 1003.1c-1995) 
 Oppretting, kontroll og sletting av trådar
 trådallokering
 trådsynkronisering
 Progravaresignalhandsaming (UNIX-signal)

Kjelder 

Programmeringsgrensesnitt
Unix
Amund Gismervik

Amund Nordal Gismervik () er ein norsk stupar frå Sola. Gismervik representerer Pingvin Stupeklubb.

Amund Gismervik deltok i sitt aller fyrste VM i stuping i 2011, i Shanghai.  Her vart han nummer ti på 1 meter sviktstup. Same året deltok han også i EM i stuping i Torino. 

Dei siste to åra har Gismervik gått frå øvinga sviktstup og over til tårnstup for å sikta seg inn på ein mogleg OL-plass. I mai 2012 deltok han i EM i stuping i Eindhoven, der han vart nummer 12 på 10 meter. Gismervik vart teken ut til å representera Noreg under sommar-OL 2012 i London. Gismervik er den fyrste stuparen som representerer Noreg sidan Christian Styren i Sommar-OL 1992.

Kjelder 

Denne artikkelen bygger på «Amund Gismervik» frå ,  den 6. august 2012.

Fotnotar 

Norske stuparar
Norske deltakarar under sommar-OL 2012
Folk frå Sola
Stuparar under sommar-OL 2012
Programmeringsgrensesnitt

Programmeringsgrensesnitt (en: Application programming interface (API)) er eit programvarelag mellom eit operativsystem og brukarprogramma på ei datamaskin. Føremålet med eit programmeringsgrensesnitt er å standardisera kommunikasjonen mellom brukarprogramma og operativsystemet, slik at same brukarprogramkode kan rekompilerast og nyttast på fleire ulike operativsystem. Eit programmeringsgrensesnitt gjer det òg enklare å skriva kode, etter som ein ikkje treng å kjenna til og ta omsyn til alle detaljane av operativsystemet.

Det finst ulike typar programmeringsgrensesnitt. Nokre, som POSIX og Win32 , er generelle programmeringsgrensesnitt, som sit mellom operativsystemet og brukarprogramma. Andre, som ALSA, JACK, Core Audio, ASIO , DirectSound, LADSPA, etc., er spesialprogrammeringsgrensesnitt for digital lyd , medan OpenGL  og Open Inventor er spesialprogrammeringsgrensesnitt for grafikk.

Når ein programmerer i høgnivåspråk, som til dømes C++ og Java, er det vanleg å nytta eit programvarebibliotek, som Qt, med ferdige modular. Programkoden kommuniserer då med funksjonar i førehandsdefinerte object, i staden for brukargrensesnittet til operativsystemet. Programmeraren kan da konsentrera seg om funksjonaliteten, i staden for detaljar.

Referensar 

Programmeringsgrensesnitt
Operativsystem
Programmering
Programvare
Primož Kozmus

Primož Kozmus () er ein slovensk friidrettsutøvar som tevlar i sleggjekast. Under OL 2008 i Beijing vann han gullmedaljen i øvinga. Dette var Slovenias første olympiske gullmedalje i friidrett. Året etter vart han verdsmeister i Berlin.

Medaljar og plasseringar i internasjonale meisterskap
OL 2000 i Sydney: Utslått i kvalifiseringa
EM 2002 i München: Utslått i kvalifiseringa
VM i 2003 i Paris: Nr 5 med 79,68 m
OL 2004 i Athen: Nr 6 med 78,56 m
EM 2006 i Göteborg: Nr 7 med 78,18 m
VM 2007 i Osaka: Sølvmedalje med 82,29 m bakom Ivan Tsikhan (83,63 m)
OL 2008 i Beijing: Gullmedalje med 82,02 m framom Vadzim Dzevjatoŭski (81,61 m) og Ivan Tsikhan (81,51 m)
VM 2009 i Berlin: Gullmedalje med 80,84 m framom Szymon Ziółkowski (79,30 m)
VM 2011 i Daegu: Bronsemedalje med 79,39 m
OL 2012 i London: Sølvmedalje med 79,37 m bakom Krisztián Pars (80,59 m)

Hans personlege rekord er 82,30 m og vart oppnådd under eit stemne i Bydgoszcz i august 2007.

Bakgrunnsstoff

Kjelder
Denne artikkelen bygger på «Primož Kozmus» frå ,  den 6. august 2012.  
 

Slovenske sleggekastarar
Verdsmeistrar i sleggekast
Olympiske meistrar for Slovenia
Olympiske meistrar i sleggekast
Olympiske sølvmedaljevinnarar for Slovenia
Slovenske deltakarar under sommar-OL 2000
Friidrettsutøvarar under sommar-OL 2000
Slovenske deltakarar under sommar-OL 2004
Friidrettsutøvarar under sommar-OL 2004
Medaljevinnarar under sommar-OL 2008
Slovenske deltakarar under sommar-OL 2008
Friidrettsutøvarar under sommar-OL 2008
Slovenske deltakarar under sommar-OL 2012
Friidrettsutøvarar under sommar-OL 2012
Galatasarayøya

Galatasarayøya (tyrkisk Galatasaray Adası eller Kuruçeşme Adası) er ei lita øy i Bosporossundet utanfor bydelen Kuruçeşme i Istanbul i Tyrkia. Ho er eigd av Galatasaray sportsklubb.

Ho ligg like nordom Bosporosbrua med utsyn over Bosporos. På øya er det hus, barar, seks restaurantar og to symjebasseng. Øya ligg berre 165 meter frå kysten av Europa, og er mogeleg å nå via eit gratis båtsamband.

Kjelder
Denne artikkelen bygger på «Galatasaray Islet» frå ,  den 6. august 2012. 
 oppgav desse kjeldene:

Bakgrunnsstoff 
 Galatasaray SK si offisiell side

Geografi i Istanbul
Øyar i Marmarahavet
Øyar i Tyrkia
Garipøya

Garipøya er ei lita øy utanfor kysten av Dikili i provinsen İzmir i Tyrkia. Ho er ei av to små øyar, i lag kalla Garipøyane, ved Bademlibukta. Begge øyane ligg i nærleiken av den greske øya  Lesbos. 

I antikken vart øyane kalla Arginusae eller Arginussae (gammalgresk Ἀργινούσ(σ)αι) og var åstad for slaget ved Arginusae i 406 fvt.

Kjelder

Denne artikkelen bygger på «Garip Island» frå ,  den 6. august 2012. 
 oppgav desse kjeldene:

Øyar i Tyrkia
Provinsen Izmir
Olympiske leikar for ungdom

Dei olympiske leikane for ungdom er ei fleirsportshending for ungdom som vert arrangert kvart andre år, parallelt med dei olympiske leikane. Deltakarane må vere mellom 14 og 18 år. Idéen om eit arrangement som dette vart introdusert av presidenten for Den internasjonale olympiske komitén (IOK), Jacques Rogge, i 2001. 6. juli 2007, på kongressen til IOK i Guatemala by, godkjende delegatane til IOK at ein skulle arrangere olympiske leikar for ungdom.

Olympiske sommarleikar for ungdom vil verte arrangert kvart fjerde år frå 2010 og olympiske vinterleikar for ungdom vil verte arrangert kvart fjerde år frå 2012.

Kjelder 
Denne artikkelen bygger på «Olympiska spelen för ungdomar» frå ,  den 6. august 2012.

Fotnotar

 
Olympiske leikar
Idrettstilskipingar
Skipingar i 2010
Tautra Mariakloster

Tautra Mariakloster er eit katolsk kvinnekloster på øya Tautra i Trondheimsfjorden. Tautra ligg i Frosta kommune i Nord-Trøndelag. Nonnene i klosteret høyrer til cisterciensarordenen.

Klosteret ligg ikkje langt frå ruinane av Tautra kloster frå mellomalderen, som var eit munkekloster frå den same ordenen. Tautra Mariakloster vart grunnlagt i provisoriske bygningar i 1999. Grunnsteinen til eit nytt kloster vart så lagt ned av dronning Sonja 8. mai 2003. Den 25. mars 2006 vart klosteret gitt status som sjølvstendig priorat. Klosterbygningane vart tatt i bruk i 11. juli 2006.

I mars 2007 vart det nye bygget, som er teikna av Jensen & Skodvin Arkitektkontor, kåra til «årets bygg» for 2006 av byggebransjen i Noreg.

Klosterkyrkja vart vigsla 12. mai 2007. Ved dette høvet var òg dronning Sonja til stades.

Kommunestyret i Frosta nominerte i oktober 2011 klosteret som kulturminne.

Relikviar 
I samband med vigslinga vart det lagt inn relikviar av følgjande helgenar i altaret: den heilage martyren Maria Goretti (1890–1902), den salige bulgarske biskopen og martyren Eugenius Vincent Bossilkov CP (1900–1952), den heilage Benedikt av Nursia (ca 480-547), den heilage karmelittsøstera og kyrkjelæraren Teresa av Lisieux OCD (1873–1897), den salige spanske trappistoblaten Rafael Arnáiz Barón OCSO (1911–1938) og den salige sardinske trappistsøstera Maria Gabriela Sagheddu OCSO (1914–1939).

Kjelder 

 Denne artikkelen bygger på «Tautra Mariakloster» frå , den 7. august 2012. 
  oppgav desse kjeldene:

Bakgrunnsstoff 
 Tautra Mariakloster sin nettstad

Katolske kloster
Kloster i Noreg
Den katolske kyrkja i Noreg
Byggverk i Frosta
Cisterciensarordenen
Gemilerøya

Gemilerøya er ei øy utanfor kysten av Tyrkia nær byen Fethiye. På øya står restane av fleire kyrkjer bygd mellom 300- og 500-talet, samt fleire tilknytte bygg, bygd under Austromarriket. Arkeologar trur at St. Nikolas vart gravlagde her. Ei av kyrkje vart skoren ut i berget på det høgaste punktet på øya. 

Det tradisjonelle tyrkiske namnet på øya er Gemiler Adası, som tyder Båtøya. Øya vart òg kalla St. Nikolasøya av sjømenn i mellomalderen, og St. Nikolas var vernehelgen for sjømenn. Arkeologar trur at helgenen vart gravlagd i den utskorne kyrkja då han døydde i 326. Leivningane vart verande der til 650-åra då øya vart fråflytta etter at ho vart truga av ein arabisk flåte. Leivningane vart teken med til byen Myra 40 km lenger aust.

Kjelder

Denne artikkelen bygger på «Gemiler Island» frå ,  den 6. august 2012. 
 oppgav desse kjeldene:

Øyar i Tyrkia
Giresunøya

Giresunøya (tyrkisk Giresun Adası) er ei lita øy på 4 hektar 1,2 km utanfor byen Giresun i Tyrkia på søraustkysten av Svartehavet. Ho er den største øya langs den tyrkiske svartehavskysten. Ruinane av eit taklaust steintempe, festningsverk og to vin- eller olivenpresseri står på øya. 

I antikken heitte øya Aretias, Ares, Areos Nesos og Puga. Ein stor, svart, sirkelforma stein står på øya og vert kalla Hamza Taşı på tyrkisk. Han vert sagt å ha magiske eigenskapar. Det taklause tempelet var i antikken tileigna amasonene.

Kjelder

Denne artikkelen bygger på «Giresun Island» frå ,  den 6. august 2012.  

Øyar i Svartehavet
Øyar i Tyrkia
Provinsen Giresun